TV7 JERUUSALEMMA UUDISED
Tere õhtust! Eetris on taas TV7 Jeruusalemma Uudised.
Mõned tänased teemad -
Huvitav arheoloogiline leid rooma ajastult
Hamasi ja Fatah' leppimine ei taga rahu
Iisrael ja USA lahkuvad UNESCOst
Iisraeli arheoloogid paljastasid Jeruusalemmas uue, ülihuvitava leiu.
Tegu on Rooma riigi aega ulatuva ehitisega,
millest pidi saama ca 200-kohaline teater.
Selle olemasolust oldi teadlikud, kuid teatri asukoht polnud teada,
kuni arheoloogid korraldasid 16. oktoobril pressikonverentsi
ja esitlesid uusimat leidu rahvusvahelisele avalikkusele.
See asub Nutumüüri küljes,
selle vasemal pool asuva nn Wilsoni Kaare all.
Wilsoni kaar on jäänus Herodese templi aegsest tugiehitisest,
mis toetas Jeruusalemma ülalinnast Templimäele viivat silda.
Arheoloog Tehillah Liebermani sõnul oli teater üsna väike,
võrreldes teiste rooma ajastu vastavate ehitistega.
See polnud ka lõplikult valmis ning seda poldud kunagi kasutatud.
Arheoloogid usuvad, et selle valmimist võis takistada
Bar Kochba ehk nn Tähepoja juhitud mäss
ca 135. a kandis AD.
Samast perioodist on leitud mitmeid teisigi
ja ilmselt samal põhjusel poolelijäänud ehitisi.
Iisraeli Õhujõud saatsid 16. oktoobril luurelennuki Liibanoni õhuruumi.
Tegu oli rutiinse luuretegevusega,
kus otsiti Hezollah' uusi baase ja relvaladusid.
Süüria valitsus sekkus siiski
ja tulistas lennuki suunas Vene päritolu SA-5 õhutõrjeraketi.
See ei tabanud sihtmärki, kuid jättis siiski mulje sellest,
et Süüria ei aktsepteeri Iisraeli tegevust Liibanoni õhuruumis.
Samas edastas Süüria valitsus ka sõnumi Venemaale ja Iraanile,
et on valmis Iisraeli vastu iseseisvalt tegutsema,
küsimata selleks luba vene päritolu relvade kasutamiseks.
Provokatsioon oli märkimisväärne ka seetõttu,
et samal ajal oli Vene kaitseminister Sergei Shoigu teel Iisraeli
arutama Lähis-Ida muutuvat olukorda
seoses USA presidendi avaldusega uue strateegia kohta Iraani suhtes.
Vastuseks Süüria valitsuse tegevusele tegid Iisraeli Õhujõud vasturünnaku
Damaskusest ca 50 km kaugusel asuva Süüria õhutõrjepatarei pihta
ja hävitasid selle täielikult.
Leppimispakt Gazat valitseva Hamasi ja Läänekalda Fatah' vahel
ei taga regioonis rahu.
Nii leidis Iisraeli valitsus peaminister Netanyahu juhtimisel.
"Hamas on massimõrvaorganisatsioon
ega saa seetõttu osaleda mingitel rahukõnelustel.
Nõuame Hamasi täielikku desarmeerimist
ja et ta tunnustaks Iisraeli riiki,
enne kui kõneluste alustamisest saab isegi rääkida.
Hamasi ja Fatah' kahepoolne tunnustamine ja leppimine
on osa probleemist, mitte selle lahendusest,"
leidis peaminister Netanyahu oma Facebooki lehel.
"Mis tahes teineteise tunnustamine või leppimine PO ja Hamasi vahel
peab hõlmama rahvusvahelisi kohustusi ja lepinguid
ning täitma tingimused,
mis on määratletud ja kokku lepitud USA, ÜRO, EL-i ja Venemaaga,
ja millest tähtsaim on Iisraeli riigi tunnustamine.
Jätkuv tunneliehitus, relvade tootmine,
rakettide ja mürskude tulistamine ning terroritegevus
pole eelduseks mingitele rahukõnelustele,"
ütles peaminister Netanyahu.
Egiptuse presidendi Al-Sisi poolt jõulise toetuse saanud
Hamasi ja Fatah' vaheline leppimine
annab Fatah'le siiski täieliku haldusvõimu ka Gazas
alates 1. detsembrist.
Hamas pole siiski nõus desarmeerima kõiki oma 25 000 sõdurit, vaid teatas,
et nüüd ollakse koos tugevamad
sionistliku okupandi väljaajamiseks igavesest ajaloolisest Palestiinast.
Ka Siinail aktiivselt tegutsev ISIS on tulistanud rakette Iisraeli.
Pühapäeva õhtul tulistati Siinailt kaks raketti Negevisse, Eshkoli kanti,
kuid need ei ohustanud õnneks elanikke.
Gaza lähedal asuvates kibutsites kõlas siiski õhuhäire,
sest see oli esimene kord,
kui Siinailt tulistati rakette Iisraeli asulate suunas.
ISIS on viimasel ajal ka muidu Põhja-Siinail agressiivne olnud,
kuid peamiselt Egiptuse vastu.
USA valitsus teatas 12. oktoobril,
et loobub ÜRO allorgani UNESCO liikmestaatusest.
ÜRO haridus-, teadus- ja kultuuri- organisatsiooni tegevus Iisraeli suhtes
ning selle ajalooliselt paikapidamatud resolutsioonid Jeruusalemma
ja teiste Iisraeli ajaloolobjektide osas
olid põhjuseks, miks Trumpi valitsus nii otsustas.
Samas peatab USA liikmemaksud UNESCO-le, mis on suureks löögiks,
kuna USA igaaastane panus on olnud ca 20 %
ehk 80 mln USD UNESCO eelarvest.
Lahkumine jõustub 2019. a alguses.
Ka Iisraeli valitsus otsustas lõpetada liikmestaatuse UNESCOs.
Peaminister Netanyahu avalduse järgi on UNESCOst saanud
palestiinlaste ässitustegevuse absurditeater,
selle asemel et keskenduda oma mandaadijärgsele tegevusele.
Maailma kristlikud ringkonnad on tervitanud mõlemat otsust rõõmuga
ja samas on soovitud, et need viiksid UNESCOs
selgelt poliitiliste resolutsioonide revideerimiseni.
Sellele viitas ka ÜRO peagi lahkuv peasekretär Irina Bokova
BBC raadiole pühapäeval antud intervjuus.
Pole veel selge, kas USA eeskuju viib teiste lahkumisteni UNESCOst,
kuid vähemalt Inglismaa, Jaapan ja Brasiilia
pole seni maksnud käesoleva 2017. a liikmemakse.
ÜRO inimõiguste allorganis Human Rights Council, UNHRC,
toimus märtsis taas hääletus nn BDS-i paketi
ehk boikottide, sanktsioonide ja divesteerimiste osas Iisraeli vastu.
Selle tulemusel saatis UNHCR kirjad
ca 150-le Juudas, Samaarias ja Golanil tegutsevale ettevõttele.
Kirjas ähvardati neid sanktsioonidega, kui nad jätkavad koostööd
kohalike Iisraeli asunduste, kibutsite ja ettevõtetega.
Adressaatide hulgas on mitmeid rahvusvahelisi suurettevõtteid,
panku ja IT-firmasid
muuhulgas USAst, Saksamaalt, Norrast ja Lõuna-Koreast.
UNHRC peadirektor šeik Zeid Raad al Hussein Qatarist
mainis kirjades, et koostöö okupeeritud Palestiina aladel
on vastuolus rahvusvaheliste lepingute ja ÜRO õiguspraktikaga
ning viib ettevõtted jõuliste sanktsioonideni,
kui tegevust koheselt ei peatata.
Nimekiri mainitud ettevõtete kohta avaldatakse šeigi sõnul detsembris.
Al Hussein on endale siiski liiga suure suutäie krahmanud,
sest tegelikult on vaid ÜRO Julgeolekunõukogul õigus otsustada
eraettevõtteid puudutavate sanktsioonide suhtes
ja sedagi vaid siis, kui need osalevad maailma rahu ohustavas tegevuses.
See on tänaseks kõik.
Paluge rahu Jeruusalemmale ja jääge meie kanalile!
Tõlge: Monika Jaaguri
Kui soovite saadet toetada,
võite helistada TV7 Eesti telefonil 900 1777.
Kõne hind on 7 euri.
Võid teha ka ülekande ekraanil nähtavale arvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli.
Aitäh toetuse eest!
Lisainfo: www.tv7.ee